钦定古今图书集成/明伦汇编/氏族典/第119卷 > 陈昙朗
## 钦定古今图书集成/明伦汇编/氏族典/第119卷 > 陈昙朗

按《陈书南康愍王昙朗传》：“昙朗，忠壮王休先之子也。
少孤尢，为高祖所爱，宠逾诸子。有胆力，善绥御。侯景
平后，起家为著作佐郎。高祖北济江，围广陵，宿预人
东方光据乡建义，乃遣昙朗与杜僧明自淮入泗应
赴之。齐援大至，昙朗与僧明筑垒抗御。寻奉命班师，
以宿预义军三万家济江。高祖诛王僧辩，留昙朗镇”
京口，知留府事。绍泰元年，除中书侍郎，监南徐州。二
年，徐嗣徽、任约引《齐寇》攻逼京邑，寻而请和，求高祖
子侄为质。高祖以昙朗为质于齐，齐背约，害昙朗于
晋阳，时年二十八。高祖践祚，犹以昙朗袭封南康郡
王，奉忠壮王祀。天嘉二年，赠侍中、安东将军、开府仪
同三司、南徐州刺史，谥曰愍。